title: A Végrehajtó Bizottság határozata (1997. december 15.) a schengeni államok közötti visszafogadási megállapodások keretében a bizonyítási eszközökre és valószínűsítő körülményekre irányadó elvekről (SCH/Com-ex (97)39 rev.)

text:
Fontos jogi nyilatkozat

|

41997D0039

Hivatalos Lap L 239 , 22/09/2000 o. 0188 - 0190

		A végrehajtó Bizottság határozata(1997. december 15.)a schengeni államok közötti visszafogadási megállapodások keretében a bizonyítási eszközökre és valószínűsítő körülményekre irányadó elvekről(SCH/Com-ex (97)39 rev.)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a fent említett egyezmény 23. cikkének (4) bekezdésére,A KÖVETKEZŐKÉPPEN HATÁROZOTT:Az ehhez a határozathoz mellékelt, a schengeni államok közötti visszafogadási megállapodások keretében alkalmazott bizonyítási eszközökre és valószínűsítő körülményekre irányadó elvekről szóló SCH/II-Read (97)3 rev. 7. dokumentumot jóváhagyja. E határozat elfogadásának időpontjától ajánlja az irányadó elvek alkalmazását.Bécs, 1997. december 15.az elnökK. Schlögl--------------------------------------------------SCH/II-Read (97)3 rev. 7Tárgy: A schengeni államok közötti visszafogadási megállapodások keretében alkalmazott bizonyítási eszközökre és valószínűsítő körülményekre irányadó elvekmivel a gyakorlatban problémák merültek fel a visszafogadási egyezmények alkalmazása során, nevezetesen a külföldi állampolgároknak a megkeresett Szerződő Fél területén vagy azon átutazóban történő jogellenes tartózkodását megállapító bizonyítási eszközök tekintetében;a Szerződő Felek a következő irányadó elveket fogadták el, amelyek a Szerződő Felek hasznára válhatnak a jövőbeni visszafogadási megállapodásoknak a nemzeti jog betartásával történő alkalmazása során:1. Többek között az alábbi dokumentumok tekinthetők a tartózkodás vagy az átutazás bizonyítékának:- a megkeresett Szerződő Fél által az útiokmányba beütött beléptető bélyegző,- a Szerződő Féllel szomszédos állam kiléptető bélyegzője, figyelembe véve az utazási útvonalat és a határátlépés időpontját,- a megkeresett Szerződő Fél által a hamis vagy hamisított útiokmányba beütött beléptető bélyegző,- névre szóló menetjegy, amely alapján a beutazás formálisan megállapító,- ujjlenyomat,- érvényes tartózkodási engedély,- a megkeresett Szerződő Fél által kiadott érvényes vízum,- a megkeresett Szerződő Fél területére történő beutazás időpontját feltüntető beszálló/kiszálló kártya.2. A tartózkodás vagy átutazás vélelme többek között az alábbi valószínűsítő eszöközök alapján állapítható meg:- hatóságok alkalmazottainak nyilatkozata,- harmadik személyek nyilatkozata,- az átadandó személy nyilatkozata,- a megkeresett Szerződő Fél által kiadott, bármilyen típusú lejárt tartózkodási engedély,- a megkeresett Szerződő Fél által kiadott lejárt vízum,- a megkeresett Szerződő Fél területén kiadott névre szóló dokumentumok,- utazási jegyek,- szállodai számlák,- a Szerződő Felek területén köz- vagy magántulajdonban álló intézményekbe való belépésre jogosító kártya,- orvosi, fogorvosi stb. bejelentkező kártya,- adatok arra nézve, hogy az átadandó személy embercsempész vagy utazási iroda szolgáltatásait vette igénybe.3. Amennyiben a schengeni partnerek a jövőbeni visszafogadási egyezmények megkötése során figyelembe veszik az 1. pontban felsorolt bizonyítási eszközöket, ezek a tartózkodás vagy az átutazás megfelelő bizonyítékának minősülnek. Ellenbizonyításnak helye van (pl. a dokumentum hamis vagy hamisított voltának bizonyítása).4. Amennyiben a schengeni partnerek a jövőbeni visszafogadási egyezmények megkötése során figyelembe veszik a 2. pontban felsorolt valószínűsítő körülményeket, ezek a valószínűsítő körülmények megalapozzák a tartózkodás vagy átutazás vélelmét. Ez a vélelem természeténél fogva ellentétes bizonyítékkal cáfolható.--------------------------------------------------


title: A Bizottság 87/144/EGK határozata (1987. február 13.) a tengerbe bocsátott szénhidrogének által okozott szennyezés ellenőrzésével és csökkentésével foglalkozó tanácsadó bizottság felállításáról szóló 80/686/EGK határozat módosításáról

text:
Fontos jogi nyilatkozat

|

31987D0144

Hivatalos Lap L 057 , 27/02/1987 o. 0057 - 0057 finn különkiadás fejezet 15 kötet 7 o. 0210  svéd különkiadás fejezet 15 kötet 7 o. 0210

		A Bizottság 87/144/EGK határozata(1987. február 13.)a tengerbe bocsátott szénhidrogének által okozott szennyezés ellenőrzésével és csökkentésével foglalkozó tanácsadó bizottság felállításáról szóló 80/686/EGK határozat módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,mivel a 80/686/EGK bizottsági határozat [1] a tengerbe bocsátott szénhidrogének által okozott szennyezés ellenőrzésére és csökkentésére tanácsadó bizottságot állított fel; mivel a 85/208/EGK bizottsági határozat [2] e bizottság hatáskörét más káros anyagokra is kiterjesztette;mivel a tengerbe bocsátott szénhidrogének által okozott szennyezés ellenőrzése és csökkentése kapcsán a közösségi intézkedések jelentős előrelépést tettek;mivel az 1983. szeptember 16-i állásfoglalásában [3] az Európai Parlament úgy vélte, hogy többek között a bizottsági tagok és a szakértői csoportok vonatkozásában is szigorú szabályoknak kell érvényesülniük;mivel a fenti okokból a 80/686/EGK határozatot módosítani szükséges,A KÖVETKEZŐKÉPPEN HATÁROZOTT:1. cikkA 80/686/EGK határozat a következőképpen módosul:1. A 3. cikk (1) bekezdésében a "tagállamonként három képviselő" szöveg helyébe a "tagállamonként két képviselő" kifejezés lép.2. A 7. cikk helyébe a következő szöveg lép:"7. cikkHa szükséges, a Bizottság eseti jelleggel az ülésre meghívhat egy vagy több olyan tagot, akik az adott szakkérdésben különösen jártasak."3. A 10. cikket el kell hagyni.Kelt Brüsszelben, 1987. február 13-án.a Bizottság részérőlStanley Clinton Davisa Bizottság tagja[1] HL L 188., 1980.7.22., 11. o.[2] HL L 89., 1985.3.29., 64. o.[3] HL C 277., 1983.10.17., 195. o.--------------------------------------------------


title: A Tanács 2014/22/KKBP határozata ( 2014. január 20. ) az Európai Unió dél-kaukázusi és a grúziai válság ügyével megbízott különleges képviselője megbízatásának módosításáról és meghosszabbításáról szóló 2013/353/KKBP határozat módosításáról

text:
               21.1.2014

               HU

               Az Európai Unió Hivatalos Lapja

               L 16/30

      A TANÁCS 2014/22/KKBP HATÁROZATA

   (2014. január 20.)
   az Európai Unió dél-kaukázusi és a grúziai válság ügyével megbízott különleges képviselője megbízatásának módosításáról és meghosszabbításáról szóló 2013/353/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. augusztus 25-én elfogadta a 2011/518/KKBP határozatot (1), amely Philippe LEFORT-t nevezte ki az Európai Unió dél-kaukázusi és a grúziai válság ügyével megbízott különleges képviselőjévé (EUKK).

               (2)

               A Tanács 2013. július 2-án elfogadta a 2013/353/KKBP határozatot (2), amely 2014. június 30-ig meghosszabbította az EUKK megbízatását, és rendelkezett a 2013. december 31-ig terjedő időszakra vonatkozó pénzügyi referenciaösszegről.

               (3)

               A 2014. január 1-jétől2014. június 30-ig terjedő időszakra új pénzügyi referenciaösszeget kell megállapítani,

         ELFOGADTA EZT A HATÁROZATOT:
   1. cikk
   A 2013/353/KKBP határozat 5. cikke a következőképpen módosul:

               a)

               az (1) bekezdés a következő albekezdéssel egészül ki:
               „Az EUKK megbízatásával kapcsolatos kiadások fedezésére szánt pénzügyi referenciaösszeg a 2014. január 1-jétől2014. június 30-ig terjedő időszakra 1 040 000 EUR.”

               b)

               a (2) bekezdés első mondata helyébe a következő szöveg lép:
               „Az (1) bekezdés első albekezdésében meghatározott összegből finanszírozott kiadások 2013. július 1-jétől számolhatók el.”

         2. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2014. január 1-jétől kell alkalmazni.

      Kelt Brüsszelben, 2014. január 20-án.

            a Tanács részéről

            az elnök

         C. ASHTON

      (1)  A Tanács 2011. augusztus 25-i 2011/518/KKBP határozata az Európai Unió dél-kaukázusi és a grúziai válság ügyével megbízott különleges képviselőjének kinevezéséről (HL L 221., 2011.8.27., 5. o.).

      (2)  A Tanács 2013. július 2-i 2013/353/KKBP határozata az Európai Unió dél-kaukázusi és a grúziai válság ügyével megbízott különleges képviselője megbízatásának módosításáról és meghosszabbításáról (HL L 185., 2013.7.4., 9. o.).


title: 2011/598/EU: Az Európai Parlament határozata ( 2011. május 10. ) az Európai Alapítvány az Élet- és Munkakörülmények Javításáért 2009-es pénzügyi évre szóló költségvetésének végrehajtására vonatkozó mentesítésről

text:
               27.9.2011

               HU

               Az Európai Unió Hivatalos Lapja

               L 250/210

         AZ EURÓPAI PARLAMENT HATÁROZATA
   (2011. május 10.)
   az Európai Alapítvány az Élet- és Munkakörülmények Javításáért 2009-es pénzügyi évre szóló költségvetésének végrehajtására vonatkozó mentesítésről
   (2011/598/EU)
   AZ EURÓPAI PARLAMENT,
   tekintettel az Európai Alapítvány az Élet- és Munkakörülmények Javításáért 2009-es pénzügyi évre vonatkozó végleges éves beszámolójára,
   tekintettel a Számvevőszéknek az Európai Alapítvány az Élet- és Munkakörülmények Javításáért 2009-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (3) és különösen annak 16. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0108/2011),

               1.

               mentesítést ad az Európai Alapítvány az Élet- és Munkakörülmények Javításáért igazgatója számára az alapítvány 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 155. o.

      (2)  HL L 248., 2002.9.16., 1. o.

      (3)  HL L 139., 1975.5.30., 1. o.

      (4)  HL L 357., 2002.12.31., 72. o.
    ---documentbreak---

               27.9.2011

               HU

               Az Európai Unió Hivatalos Lapja

               L 250/211

         AZ EURÓPAI PARLAMENT ÁLLÁSFOGLALÁSA
   (2011. május 10.)
   az Európai Alapítvány az Élet- és Munkakörülmények Javításáért 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Alapítvány az Élet- és Munkakörülmények Javításáért 2009-es pénzügyi évre vonatkozó végleges éves beszámolójára,
   tekintettel a Számvevőszéknek az Európai Alapítvány az Élet- és Munkakörülmények Javításáért 2009-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (3) és különösen annak 16. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0108/2011),

               A.

               mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

               B.

               mivel 2010. május 5-én a Parlament megadta a mentesítést az Élet- és Munkakörülmények Javításáért Európai Alapítvány igazgatójának az alapítvány 2008-as pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között

                           —

                           sajnálatát fejezte ki amiatt, hogy a Számvevőszék – akárcsak 2006-ban és 2007-ben – 2008-ban is hiányosságokat tárt fel a munkaerő-felvételi eljárásokban,

                           —

                           kérte, hogy az alapítvány törekedjék arra, hogy jobban felügyelje szerződéseit, és javítsa beszerzési eljárásainak programozását,

                           —

                           megjegyezte, hogy az átvitt összeg a 2008-as előirányzatok több mint 55 %-át teszi ki (4 900 000 EUR),

               C.

               mivel az alapítvány 2009-es költségvetése 20 200 000 EUR volt, ami a 2008-as pénzügyi évhez képest 3,8 %-os csökkenést jelent,

      Teljesítmény

               1.

               üdvözli, hogy az alapítvány szándéka szerint 2010-ben a Számvevőszék következő jelentéséhez csatolandó táblázatában összehasonlítja a mentesítés során vizsgált évben és az előző pénzügyi évben végrehajtott műveleteket, hogy a mentesítésért felelős hatóság jobban tudja értékelni az alapítvány teljesítményét évről évre;

               2.

               megjegyzi, hogy az alapítvány a 2001–2004-es munkaprogram 2007-ben már befejezett utólagos értékelést követően újabb utólagos értékelést végzett az alapítvány 2005–2008-as munkaprogramjára vonatkozóan; úgy véli, hogy ez rendkívül hasznos az alapítvány számára, mivel tanulságokkal és ajánlásokkal szolgál a későbbi programozási időszak előtt álló kihívásokat illetően; elismerését fejezi ki az alapítványnak, amiért az említett értékeléssel kimutatta, hogy:

                           —

                           pénzügyi forrásait hatékonyan használta fel munkaprogramja végrehajtásának támogatására,

                           —

                           a 2005–2008-as munkaprogramban kitűzött célokat elérte;

               3.

               mindazonáltal ösztönzi az alapítványt, hogy fejlessze tovább teljesítmény-ellenőrzési rendszerét (EPMS) annak biztosítása érdekében, hogy teljesítményértékelésének eredményeit figyelembe vegyék az irányítási döntéshozatal és tervezés során, és hogy végezzen rendszeres felméréseket a célközönség visszajelzéseinek összegyűjtése céljából;

               4.

               támogatja a külső értékelő azon ajánlását, hogy határozzák meg jobban az alapítvány célközönségét nemzeti szinten (azaz hogy az alapítványnak tovább kell-e lépnie a nemzeti hatóságokon és döntéshozókon, és el kell-e jutnia a munkáltatói szervek és munkavállalói testületek szélesebb csoportjához), valamint hogy az igazgatótanácsában jelen lévő nemzeti hatóságok alapján hozzák létre a fókuszpontok hálózatát;

      Az igazgatótanács

               5.

               megjegyzi, hogy az alapítvány 2005–2008-as munkaprogramjának utólagos értékelését végző külső értékelő jelentése szerint az alapítvány igazgatótanácsa a 2004-es uniós bővítést követően megnövekedett mérete, az ülések számának csökkenése és tagjainak viszonylag nagy fluktuációja miatt nem volt hatékony döntéshozatali testület; ezért felhívja az alapítványt, hogy tegyen lépéseket az igazgatótanács szerepének erősítése érdekében az alapítvány általános irányítása tekintetében; különösen ösztönzi az alapítvány igazgatótanácsát, hogy biztosítson időt a stratégiai kérdésekről/prioritásokról folytatott vitára;

      Beszerzési eljárások

               6.

               megállapítja, hogy a Számvevőszék egy nyílt közbeszerzési eljárás értékelésével kapcsolatban olyan hibákat és rendellenességeket állapított meg, amelyek az eljárás minőségét is érintették; ezért felhívja az alapítványt, hogy tegyen lépéseket értékelési és felülvizsgálati eljárásának javítása érdekében, hogy a jövőben ne forduljanak elő ismét ilyen hibák;

      Költségvetési gazdálkodás

               7.

               felhívja az alapítványt annak szavatolására, hogy az előirányzatokat csak akkor bocsássák rendelkezésre, ha a megfelelő célhoz kötött bevétel befolyt; megjegyzi, hogy a Számvevőszék jelentése szerint az alapítvány költségvetése nem vonta külön címsorok alá a célhoz kötött bevételekből finanszírozott egyes programokat, noha ezt a pénzügyi szabályzat előírta (19. cikk); megállapítja, hogy ezenkívül az egyik célhoz kötött bevételből finanszírozott program esetében az alapítvány 184 000 EUR-ra vállalt kötelezettséget, annak ellenére, hogy a célhoz kötött bevétel ténylegesen beérkezett összege csak 29 000 EUR volt;

               8.

               sajnálja, hogy a Számvevőszék kénytelen volt megjegyzéseket fűzni az alapítvány költségvetési és pénzügyi beszámolójához, különösen amiatt, hogy az alapítvány első ideiglenes elszámolásai komoly hiányosságokat mutattak, ami rámutat az alapítvány pénzügyi szervezetének nagyfokú gyengeségére; üdvözli, hogy az alapítvány megerősítette, hogy további képzések és erőforrások bevonása révén biztosítani fogja az év végi eljárások megfelelő lebonyolítását és be fogja tartani az elszámolások benyújtására vonatkozó határidőket;

      Emberi erőforrások

               9.

               felhívja az alapítványt, hogy munkaerő-felvételi eljárásainak átláthatósága érdekében igazolja a munkaerő kiválasztására vonatkozó döntéseit (pl. a jelentkezők által elérendő minimumpontszámok felvételi eljárás elején történő meghatározásának igazolásával); megjegyzi, hogy a Számvevőszék hét ellenőrzött munkaerő-felvételi eljárásnál tárt fel szabálytalanságokat e tekintetben; tudomásul veszi, hogy nem volt bizonyíték arra, hogy a felvételi bizottság még a pályázatok vizsgálata előtt meghatározta volna a felvételi beszélgetésre való behíváshoz, illetve a tartaléklistára való felvételhez szükséges minimális pontszámot;

               10.

               megjegyzi, hogy a munkaerő-felvételi eljárások hiányosságaira a mentesítésért felelős hatóság már 2006 óta rámutatott; ezért sürgeti az alapítványt, hogy haladéktalanul orvosolja a helyzetet, és tájékoztassa a mentesítésért felelős hatóságot az elért haladásról;

               11.

               ugyanakkor üdvözli, hogy az alapítvány megerősítette, hogy a jövőben tökéletesíteni fogja a felvételi eljárások dokumentálását;

      Belső ellenőrzés

               12.

               üdvözli, hogy az alapítvány 2010. július 1-jén rendszert vezetett be az általa kialakított szabályok és eljárások alóli kivételek rögzítésére és elemzésére („kivételek jegyzéke”);

               13.

               tudomásul veszi, hogy a Belső Ellenőrzési Szolgálat (IAS) korábbi ajánlások nyomon követéséről szóló dokumentumában megfogalmazott nyolc ajánlás közül kettőt végrehajtottak; megállapítja, hogy a „nagyon fontosnak” tekintett ajánlások főként a belső ellenőrzési rendszer hatékonyságára vonatkoznak (a belső ellenőrzés biztosításával kapcsolatos éves munkaprogram, az érzékeny álláshelyek felülvizsgálata és a szabálytalanságok jelentésére irányuló eljárások); felhívja ezért az alapítványt, hogy sürgősen hajtsa végre azokat;

               14.

               megállapítja továbbá, hogy a Belső Ellenőrzési Szolgálat 2009-ben ellenőrzést végzett a pénzgazdálkodásra vonatkozóan, és 15 – azon belül két „döntő jelentőségű” és hat „nagyon fontos” – ajánlást terjesztett elő; aggodalmának ad hangot amiatt, hogy a két döntő jelentőségű észrevétel a számviteli pozícióra („ideiglenes alkalmazott vagy tisztviselő által betöltendő pozíció”, „a Bizottság számvitelért felelős tisztviselőjének ajánlásaival összehangolandó hatáskör”), illetve a számviteli rendszerek érvényesítésére vonatkozik, míg a hat „nagyon fontos” észrevétel a pénzügyi folyamatok jobb dokumentálásának szükségességét, a beszerzés tervezését és ütemezését, az utólagos ellenőrzéseket, a visszatérítési szabályokat és a kivételek jelentését érinti; ezért sürgeti az alapítványt, hogy haladéktalanul hajtsa végre a Belső Ellenőrzési Szolgálat ajánlásait, és tájékoztassa a mentesítésért felelős hatóságot az e téren elért előrelépésekről;

               15.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (6).

      (1)  HL C 338., 2010.12.14., 155. o.

      (2)  HL L 248., 2002.9.16., 1. o.

      (3)  HL L 139., 1975.5.30., 1. o.

      (4)  HL L 357., 2002.12.31., 72. o.

      (5)  HL L 252., 2010.9.25., 196. o.

      (6)  Elfogadott szövegek, P7_TA(2011)0163. (Lásd e Hivatalos Lap 269. oldalát.)


title: A Tanács 2009/956/KKBP határozata ( 2009. december 15. ) az Európai Unió grúziai válság ügyével megbízott különleges képviselője megbízatásának meghosszabbításáról szóló 2009/131/KKBP együttes fellépés módosításáról

text:
               16.12.2009

               HU

               Az Európai Unió Hivatalos Lapja

               L 330/77

      A TANÁCS 2009/956/KKBP HATÁROZATA

   (2009. december 15.)
   az Európai Unió grúziai válság ügyével megbízott különleges képviselője megbízatásának meghosszabbításáról szóló 2009/131/KKBP együttes fellépés módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikkének (2) bekezdésére és 33. cikkére,
   mivel:

               (1)

               A Tanács 2008. szeptember 25-én elfogadta a 2008/760/KKBP együttes fellépést (1), amellyel 2009. február 28-ig Pierre MOREL-t nevezte ki az Európai Unió grúziai válság ügyével megbízott különleges képviselőjévé (EUKK).

               (2)

               A Tanács 2009. február 16-án elfogadta a 2009/131/KKBP együttes fellépést (2), amely az EUKK megbízatását 2009. augusztus 31-ig hosszabbította meg, és 2009. július 27-én a Tanács elfogadta a 2009/571/KKBP együttes fellépést (3), amely az EUKK megbízatását 2010. február 28-ig hosszabbította meg.

               (3)

               Az EUKK 2010. február 28-ig szóló megbízatásával kapcsolatos kiadások fedezése érdekében új pénzügyi referenciaösszeget kell megállapítani.

               (4)

               Az EUKK megbízatását olyan helyzetben látja el, amely rosszabbá fordulhat és veszélyeztetheti a közös kül- és biztonságpolitikának a Szerződés 21. cikkében foglalt célkitűzéseit,

         ELFOGADTA EZT A HATÁROZATOT:
   1. cikk
   A 2009/131/KKBP együttes fellépés a következőképpen módosul:
   A 5. cikk (1) bekezdése helyébe a következő szöveg lép:

      „(1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2009. március 1-jétől2010. február 28-ig terjedő időszakra 517 000 EUR.”.

   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. december 15-én.

            a Tanács részéről

            az elnök

         E. ERLANDSSON

      (1)  HL L 259., 2008.9.27., 16. o.

      (2)  HL L 46., 2009.2.17., 47. o.

      (3)  HL L 197., 2009.7.29., 109. o.


title: Az Európai Parlament (EU) 2016/1528 határozata (2016. április 28.) az Európai Biztosítás- és Foglalkoztatóinyugdíj-hatóság 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/266

         AZ EURÓPAI PARLAMENT (EU) 2016/1528 HATÁROZATA
   (2016. április 28.)
   az Európai Biztosítás- és Foglalkoztatóinyugdíj-hatóság 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Biztosítás- és Foglalkoztatóinyugdíj-hatóság 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Biztosítás- és Foglalkoztatóinyugdíj-hatóság 2014-es pénzügyi évre vonatkozó éves beszámolójáról szóló jelentésére, a hatóság válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a hatóságnak a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0087/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló, 2010. november 24-i 1094/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel az eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Gazdasági és Monetáris Bizottság véleményére (A8-0091/2016),

               1.

               mentesítést ad az Európai Biztosítás- és Foglalkoztatóinyugdíj-hatóság ügyvezető igazgatója számára a hatóság 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Biztosítás- és Foglalkoztatóinyugdíj-hatóság ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 175. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 331., 2010.12.15., 48. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: Az EFTA-államok Állandó Bizottságának 3/2012/SC számú határozata ( 2012. október 26. ) az EFTA Felügyeleti Hatóságot az EFTA-államok közötti, Felügyeleti Hatóság és Bíróság létrehozásáról szóló megállapodás 1. jegyzőkönyvének 3. cikke szerinti feladatai ellátásában segítő bizottságokra vonatkozó eljárások meghatározásáról

text:
               7.2.2013

               HU

               Az Európai Unió Hivatalos Lapja

               L 36/5

         AZ EFTA-ÁLLAMOK ÁLLANDÓ BIZOTTSÁGÁNAK 3/2012/SC SZÁMÚ HATÁROZATA
   (2012. október 26.)
   az EFTA Felügyeleti Hatóságot az EFTA-államok közötti, Felügyeleti Hatóság és Bíróság létrehozásáról szóló megállapodás 1. jegyzőkönyvének 3. cikke szerinti feladatai ellátásában segítő bizottságokra vonatkozó eljárások meghatározásáról
   AZ EFTA-ÁLLAMOK ÁLLANDÓ BIZOTTSÁGA,
   tekintettel az EFTA-államok közötti, Felügyeleti Hatóság és Bíróság létrehozásáról szóló, az EFTA-államok közötti, Felügyeleti Hatóság és Bíróság létrehozásáról szóló megállapodást kiigazító jegyzőkönyvvel módosított megállapodásra (a továbbiakban: felügyeleti és bírósági megállapodás) és különösen annak 1. jegyzőkönyve 3. cikkére,
   mivel:
   Az Európai Parlament és a Tanács az Európai Bizottságot bizonyos jogi aktusokban hatáskörökkel ruházza fel az azokban foglalt szabályok végrehajtására. Az Európai Unió működéséről szóló szerződés 291. cikke úgy rendelkezik, hogy az Európai Parlamentnek és a Tanácsnak meg kell határoznia a Bizottság végrehajtási hatáskörének gyakorlására vonatkozó tagállami ellenőrzési mechanizmusok szabályait és általános elveit.
   A Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet (1) meghatározta ezeket a szabályokat és általános elveket.
   A felügyeleti és bírósági megállapodás 1. jegyzőkönyvének 3. cikke olyan feladatokkal bízza meg az EFTA Felügyeleti Hatóságot, melyeket az Európai Unióban az Európai Bizottság lát el. Az Európai Bizottságnak e feladatok közül néhánynak az ellátása során a végrehajtási hatáskörei gyakorlására vonatkozó eljárásokat kell követnie. Ezen eljárásoknak megfelelően az Európai Bizottságnak a meghozandó intézkedés tervezetét egy bizottság elé kell terjesztenie.
   A felügyeleti és bírósági megállapodás 1. jegyzőkönyvének 3. cikke szerint az Állandó Bizottság határozza meg azokat az eljárásokat, amelyeket az EFTA Felügyeleti Hatóságnak egy intézkedés-tervezet bizottságnak való előterjesztése, vagy valamely bizottsággal folytatott konzultáció során követnie kell.
   Ezek az eljárások teljes vagy a lehető legnagyobb mértékben megegyeznek azokkal az eljárásokkal, amelyeket az EGT-megállapodás mellékleteiben felsorolt jogi aktusoknak megfelelően az Európai Bizottságnak a megfelelő feladatok ellátásakor követnie kell.
   Az Európai Unió érintett bizottságainak megfelelő bizottságok EFTA-államok közötti kijelölése az EFTA-államok Állandó Bizottságáról szóló megállapodás 5. cikkének (2) bekezdése szerinti Állandó Bizottság külön határozataival történik, melyet az EFTA Felügyeleti Hatóság javaslata alapján kerestek meg,
   A KÖVETKEZŐKÉPPEN HATÁROZOTT:
   1. cikk
   Közös rendelkezések
   1.   Az EFTA Felügyeleti Hatóságot az EFTA-államok képviselőiből álló bizottság segíti, melynek elnöke az EFTA Felügyeleti Hatóság egyik képviselője. Az elnök nem vesz részt a bizottsági szavazáson.
   2.   Az elnök vizsgálat céljából a meghozandó intézkedések tervezetét a bizottság elé terjeszti. A bizottság, az elnöke által az ügy sürgősségére tekintettel megállapított határidőn belül véleményt nyilvánít a tervezetekről, szükség esetén szavazással. A határidőket arányosan kell megállapítani, elegendő időt és megfelelő lehetőséget biztosítva a bizottsági tagoknak az intézkedések tervezetének vizsgálatára és a véleménynyilvánításra.
   3.   A vélemény elfogadásáig a bizottság bármely tagja javasolhat módosításokat, és az elnök előterjesztheti az intézkedés-tervezetek módosított változatait a bizottságon belüli viták figyelembevétele érdekében. Az elnök törekszik arra, hogy megtalálja a bizottságon belül a lehető legnagyobb támogatottságot élvező megoldásokat. E célból az elnök több bizottsági ülést is összehívhat.
   4.   A bizottság véleményét jegyzőkönyvbe kell venni. Emellett minden egyes EFTA-állam kérheti álláspontjának jegyzőkönyvbe vételét.
   5.   Az ellenőrzési mechanizmus adott esetben fellebbviteli bizottság elé terjesztést is magában foglal. A fellebbviteli bizottság a tagjai egyszerű többségével fogadja el saját eljárási szabályzatát. Az EFTA Felügyeleti Hatóság javaslatot terjeszt elő a bizottságnak az eljárási szabályzatról. A fellebbviteli bizottság az előterjesztést követő két hónapon belül véleményt nyilvánít. A fellebbviteli bizottság elnöke az EFTA Felügyeleti Hatóság egyik képviselője.
   2. cikk
   Tanácsadó bizottsági eljárás
   1.   Amennyiben a tanácsadó bizottsági eljárás alkalmazandó, a bizottság szükség esetén szavazással véleményt nyilvánít. Amennyiben szavazás szükséges, a bizottság véleményét egyszerű többséggel kell elfogadni.
   2.   Az EFTA Felügyeleti Hatóság a bizottsági vitákból levont következtetések és a bizottsági vélemény lehető legteljesebb figyelembevételével határoz a meghozandó intézkedésekről. Az EFTA Felügyeleti Hatóság tájékoztatja a bizottságot arról, hogy a véleményt milyen módon vette figyelembe.
   3. cikk
   Vizsgálóbizottsági eljárás
   1.   Amennyiben a vizsgálóbizottsági eljárás alkalmazandó, a bizottság szükség esetén szavazással nyilvánít véleményt. Amennyiben szavazás szükséges, a bizottság véleményét egyszerű többséggel kell elfogadni.
   2.   Ha a bizottság véleménye kedvező, az EFTA Felügyeleti Hatóság elfogadja az előirányzott intézkedés-tervezeteket.
   3.   Ha a bizottság véleménye kedvezőtlen, az EFTA Felügyeleti Hatóság nem fogadhatja el az intézkedéseket. Amennyiben szükség van az intézkedés-tervezetekre, az elnök az intézkedés-tervezetek módosított változatát további mérlegelés céljából a bizottság elé terjesztheti, vagy az intézkedés-tervezeteket a fellebbviteli bizottság elé terjesztheti.
   4.   Ha a bizottság nem nyilvánított véleményt, az EFTA Felügyeleti Hatóság elfogadhatja az előirányzott intézkedéseket, amennyiben az alap-jogiaktus nem rendelkezik arról, hogy véleménynyilvánítás hiányában az intézkedés-tervezetek nem fogadhatók el.
   4. cikk
   Fellebbviteli bizottság elé terjesztés
   1.   A fellebbviteli bizottság az EFTA-államok egy-egy képviselőjéből áll, elnöke az EFTA Felügyeleti Hatóság egyik képviselője. Az EFTA Felügyeleti Hatóságot segítő bizottság tagjai (1. cikk) nem lehetnek a fellebbviteli bizottság tagjai. A fellebbviteli bizottság egyszerű többséggel nyilvánít véleményt. A fellebbviteli bizottság elnöke nem vesz részt a fellebbviteli bizottság szavazásában.
   2.   A vélemény elfogadásáig a fellebbviteli bizottság bármely tagja javasolhatja az intézkedés-tervezetek módosítását, és az elnök határozhat arról, hogy módosítja-e azt. Az elnök törekszik arra, hogy megtalálja a fellebbviteli bizottságon belül a lehető legnagyobb támogatottságot élvező megoldásokat. Az elnök tájékoztatja a fellebbviteli bizottságot arról, hogy a vitákat és a módosító javaslatokat milyen módon vették figyelembe, különös tekintettel a fellebbviteli bizottságon belül széles körű támogatást élvező módosító javaslatokra.
   3.   Amennyiben a fellebbviteli bizottság:

               a)

               kedvező véleményt nyilvánít, az EFTA Felügyeleti Hatóság elfogadja az intézkedés-tervezeteket;

               b)

               nem nyilvánít véleményt, az EFTA Felügyeleti Hatóság elfogadhatja az intézkedés-tervezeteket;

               c)

               kedvezőtlen véleményt nyilvánít, az EFTA Felügyeleti Hatóság nem fogadhatja el az intézkedés-tervezeteket.

         5. cikk
   Azonnal alkalmazandó intézkedések
   1.   A 2. és a 3. cikktől eltérve, az alap-jogiaktus előírhatja, hogy kellően indokolt, rendkívül sürgős esetben azonnal alkalmazandó végrehajtási intézkedésekre van szükség.
   2.   Az EFTA Felügyeleti Hatóság ezt követően valamely bizottsághoz történő előzetes benyújtás nélkül azonnal alkalmazandó végrehajtási intézkedéseket fogad el, amelyek legfeljebb hat hónapig maradnak hatályban, amennyiben az alap-jogiaktus másként nem rendelkezik.
   3.   Az elnök az (1) bekezdésben említett intézkedéseket késedelem nélkül a megfelelő bizottság elé terjeszti, hogy kikérje annak véleményét a bizottság által alkalmazandó eljárásnak megfelelően.
   4.   Vizsgálóbizottsági eljárás esetén, ha az intézkedések nincsenek összhangban a bizottság véleményével, az EFTA Felügyeleti Hatóság azonnal hatályon kívül helyezi az (1) bekezdésnek megfelelően elfogadott intézkedéseket.
   5.   Az (1) bekezdésben említett intézkedések hatályban maradnak, amíg más intézkedések hatályon kívül nem helyezik azokat, vagy a helyükbe nem lépnek.
   6. cikk
   Az Állandó Bizottság 1994. január 10-i 3/94/SC sz. határozatának hatályon kívül helyezése
   Az EFTA-államok Állandó Bizottságának 1994. január 10-i 3/94/SC sz. határozata ezennel hatályát veszti.
   7. cikk
   Átmeneti rendelkezések: a meglévő alap-jogiaktusok kiigazítása
   Amennyiben a 2011. február 16-i 182/2011/EU rendelet hatályba lépése előtt elfogadott alap-jogiaktusok hivatkozást tartalmaznak az 1999/486/EK határozatra, a következő szabályokat kell alkalmazni:

               (a)

               az 1999/486/EK határozat 3. cikkére való hivatkozásokat az e határozat 2. cikkére (tanácsadó bizottsági eljárás) való hivatkozásként kell érteni;

               (b)

               az 1999/486/EK határozat 4. és 5. cikkére való hivatkozásokat az e határozat 3. cikkére (vizsgálóbizottsági eljárás) való hivatkozásként kell érteni.

         8. cikk
   Átmeneti szabályozás
   Ez a határozat nem érinti azokat a folyamatban lévő eljárásokat, amelyekben egy bizottság már az Állandó Bizottság 3/94/SC sz. határozatának megfelelően véleményt nyilvánított.
   9. cikk
   Tájékoztatás a bizottsági eljárásokról
   Az EFTA Felügyeleti Hatóság évente jelentést tesz a bizottságok munkájáról.
   10. cikk
   Hatálybalépés
   Ez a határozat elfogadása napján lép hatályba.
   11. cikk
   Közzététel
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

      Kelt Brüsszelben, 2012. október 26-án.

            az Állandó Bizottság részéről

            az elnök

         Atle LEIKVOLL

            a főtitkár

         Kristinn F. ÁRNASON

      (1)  HL L 55., 2011.2.28., 13. o.


title: 2005/458/EK: A Bizottság határozata (2005. június 21.) az állatok azonosításáról és nyilvántartásáról szóló 92/102/EGK tanácsi irányelv 3. cikkének (2) bekezdése által megállapított eltérés Olaszország számára való biztosításáról (az értesítés a C(2005) 1826. számú dokumentummal történt)   (EGT vonatkozású szöveg)

text:
               23.6.2005

               HU

               Az Európai Unió Hivatalos Lapja

               L 160/31

         A BIZOTTSÁG HATÁROZATA
   (2005. június 21.)
   az állatok azonosításáról és nyilvántartásáról szóló 92/102/EGK tanácsi irányelv 3. cikkének (2) bekezdése által megállapított eltérés Olaszország számára való biztosításáról
   (az értesítés a C(2005) 1826. számú dokumentummal történt)
   (Csak az olasz nyelvű szöveg hiteles)
   (EGT vonatkozású szöveg)
   (2005/458/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állatok azonosításáról és nyilvántartásáról szóló, 1992. november 27-i 92/102/EGK tanácsi irányelvre (1) és különösen annak 3. cikke (2) bekezdésére,
   mivel:

               (1)

               A 92/102/EGK irányelv 3. cikkének (2) bekezdése megállapítja a lehetőséget arra, hogy a tagállamok engedélyezzék a 3. cikk (1) bekezdése által megkövetelt gazdaságok listájáról a legfeljebb három olyan juhval vagy kecskével rendelkező gazdaságok kizárását, amelyek után nem kívánnak támogatást igénybe venni, illetve az egy sertéssel rendelkező gazdaságok kizárását, feltéve, hogy az állatokat a tulajdonos személyes használatára vagy fogyasztására szánták, és szállítás előtt az irányelv által előírt ellenőrzéseken átestek.

               (2)

               Az olasz hatóságok az engedélyért a legfeljebb egy sertéssel rendelkező gazdaságokra vonatkozóan folyamodtak, és az állat-egészségügyi ellenőrzések tekintetében megfelelő biztosítékokat szolgáltattak.

               (3)

               Ezért Olaszországnak engedélyezni kell az eltérés alkalmazását.

               (4)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   A 92/102/EGK irányelv 3. cikke (2) bekezdése által megállapított eltérés alkalmazása Olaszország számára engedélyezett.
   2. cikk
   E határozat címzettje az Olasz Köztársaság.

      Kelt Brüsszelben, 2005. június 21-én.

            a Bizottság részéről

         Markos KYPRIANOU

            a Bizottság tagja

      (1)  HL L 355., 1992.12.5., 32. o. A legutóbb a 21/2004/EK rendelettel (HL L 5., 2004.1.9., 8. o.) módosított irányelv.


title: 2011/739/: A Tanács határozata ( 2011. október 20. ) az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásnak a Liechtensteini Hercegségre történő kiterjesztéséről szóló, az Európai Közösség, a Svájci Államszövetség és a Liechtensteini Hercegség között létrejött kiegészítő megállapodást módosító, az Európai Unió, a Svájci Államszövetség és a Liechtensteini Hercegség között létrejött megállapodás megkötéséről

text:
               16.11.2011

               HU

               Az Európai Unió Hivatalos Lapja

               L 297/48

         A TANÁCS HATÁROZATA
   (2011. október 20.)
   az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásnak a Liechtensteini Hercegségre történő kiterjesztéséről szóló, az Európai Közösség, a Svájci Államszövetség és a Liechtensteini Hercegség között létrejött kiegészítő megállapodást módosító, az Európai Unió, a Svájci Államszövetség és a Liechtensteini Hercegség között létrejött megállapodás megkötéséről
   (2011/739/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (6) bekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás (2) (a továbbiakban: a mezőgazdasági megállapodás) 2002. június 1-jén hatályba lépett.

               (2)

               Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásnak a Liechtensteini Hercegségre történő kiterjesztéséről szóló, az Európai Közösség, a Svájci Államszövetség és a Liechtensteini Hercegség között létrejött kiegészítő megállapodás (3) (a továbbiakban: a kiegészítő megállapodás) 2007. október 13-án hatályba lépett.

               (3)

               A Bizottság az Európai Unió nevében tárgyalásokat folytatott az Európai Unió és a Svájci Államszövetség közötti, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló megállapodásról, amely az új, 12. melléklet hozzáadásával módosítja a mezőgazdasági megállapodást.

               (4)

               Az Európai Unió, a Liechtensteini Hercegség és a Svájci Államszövetség megállapodott abban, hogy a földrajzi jelzések és eredetmegjelölések oltalmának figyelembevétele érdekében a kiegészítő megállapodást is módosítani kell.

               (5)

               A kiegészítő megállapodást módosító, az Európai Unió, a Svájci Államszövetség és a Liechtensteini Hercegség között létrejött megállapodást (a továbbiakban: a megállapodás) meg kell kötni,

         ELFOGADTA EZT A HATÁROZATOT:
   1. cikk
   Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásnak a Liechtensteini Hercegségre történő kiterjesztéséről szóló, az Európai Közösség, a Svájci Államszövetség és a Liechtensteini Hercegség között létrejött kiegészítő megállapodást módosító, az Európai Unió, a Svájci Államszövetség és a Liechtensteini Hercegség között létrejött megállapodás (a továbbiakban: a megállapodás) az Unió nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke kijelöli azt a személyt, aki jogosult a megállapodás 3. cikkében előírt, az Európai Uniót jogilag kötelező elfogadási okiratnak az Unió nevében történő letétbe helyezésére.
   3. cikk
   Ez a határozat az elfogadásának napján lép hatályba.

      Kelt Luxembourgban, 2011. október 20-án.

            a Tanács részéről

            az elnök

         M. SAWICKI

      (1)  2011. június 24-i egyetértés (a Hivatalos Lapban még nem tették közzé).

      (2)  HL L 114., 2002.4.30., 132. o.

      (3)  HL L 270., 2007.10.13., 6. o.
    ---documentbreak---

               16.11.2011

               HU

               Az Európai Unió Hivatalos Lapja

               L 297/49

         MEGÁLLAPODÁS
   az Európai Unió, a Svájci Államszövetség és a Liechtensteini Hercegség között az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásnak a Liechtensteini Hercegségre történő kiterjesztéséről szóló, az Európai Közösség, a Svájci Államszövetség és a Liechtensteini Hercegség között létrejött kiegészítő megállapodás módosításáról
   AZ EURÓPAI UNIÓ (a továbbiakban: az Unió),
   A SVÁJCI ÁLLAMSZÖVETSÉG (a továbbiakban: Svájc) és
   A LIECHTENSTEINI HERCEGSÉG (a továbbiakban: Liechtenstein),
   a továbbiakban: a Felek,
   Elkötelezve magukat amellett, hogy kölcsönösen támogatják az eredetmegjelölések és a földrajzi jelzések (a továbbiakban: FJ) harmonikus fejlődését, az Európai Közösségek és a Svájci Államszövetség között létrejött, a mezőgazdasági termékek kereskedelméről szóló megállapodás (a továbbiakban: mezőgazdasági megállapodás) keretében való oltalmuk révén megkönnyítik a Felek területéről származó és az adott Fél szabályozása szerinti földrajzi jelzéssel (FJ) ellátott mezőgazdasági termékek és élelmiszerek kétoldalú kereskedelmét, valamint rendszeresen frissítik az e megállapodás értelmében oltalom alatt álló földrajzi jelzések jegyzékét,
   mivel:

               (1)

               A mezőgazdasági termékek és élelmiszerek földrajzi jelzéseire vonatkozó svájci szabályozás alkalmazandó Liechtensteinre;

               (2)

               A svájci nyilvántartásban szereplő földrajzi jelzések (FJ) állhatnak olyan földrajzi nevekből, amelyek Liechtenstein területén találhatóak, valamint a földrajzi jelzésekhez tartozó földrajzi terület tartalmazhatja Liechtenstein területét;

               (3)

               Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásnak a Liechtensteini Hercegségre történő kiterjesztéséről szóló, az Európai Közösség, a Svájci Államszövetség és a Liechtensteini Hercegség között létrejött kiegészítő megállapodás (a továbbiakban: a kiegészítő megállapodás) értelmében a mezőgazdasági megállapodás Liechtensteinre is alkalmazandó;

               (4)

               A kiegészítő megállapodás értelmében a Liechtensteinből származó termékeket Svájcból származóknak kell tekinteni;

               (5)

               A kiegészítő megállapodást módosítani kell annak érdekében, hogy az Unió és a Svájci Államszövetség között létrejött, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló megállapodás új melléklettel való kiegészítése Liechtensteinre is alkalmazandó legyen.

         A KÖVETKEZŐKBEN ÁLLAPODTAK MEG:
   1. cikk
   Módosítások
   A kiegészítő megállapodás a következőképpen módosul:

               1.

               Az 1. cikk (2) bekezdése helyébe az alábbi szöveg lép:
               „(2) A mezőgazdasági megállapodás 4–12. mellékletét érintő, Liechtensteinre vonatkozó kiigazításokat e megállapodás (»kiegészítő megállapodás«) melléklete tartalmazza, amely annak szerves részét képezi.”

               2.

               A mellékletben az „A mezőgazdasági megállapodás 4–11. mellékletére vonatkozó kiigazítások/kiegészítések” cím helyébe az alábbi szöveg lép:

               3.

               Az említett cím az alábbi bekezdéssel egészül ki:
               „12. melléklet, A mezőgazdasági termékek és élelmiszerek földrajzi jelzéseinek és eredetmegjelöléseinek oltalma
               A 12. melléklet 1. függeléke értelmében oltalom alatt álló alábbi svájci földrajzi jelzések földrajzi területe Liechtenstein területét is magában foglalja:

                           —

                           Rheintaler Ribel/Türggen Ribel (OEM),

                           —

                           St. Galler Bratwurst/St. Galler Kalbsbratwurst (OFJ).”

         2. cikk
   Nyelvi változatok
   Ez a megállapodás három-három eredeti példányban készült, angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, szlovák, szlovén és svéd nyelven, amely szövegek mindegyike egyaránt hiteles.
   3. cikk
   Hatálybalépés
   (1)   E megállapodást a Felek saját belső eljárásaikkal összhangban erősítik meg vagy hagyják jóvá.
   (2)   A Felek értesítik egymást ezen eljárások lezárultáról.
   (3)   Ez a megállapodás az Európai Unió és a Svájci Államszövetség között létrejött, a mezőgazdasági termékek és az élelmiszerek eredetmegjelöléseinek és földrajzi jelzéseinek oltalmáról szóló, az Európai Közösség és a Svájci Államszövetség között a mezőgazdasági termékek kereskedelméről kötött megállapodást módosító megállapodás hatálybalépésének napján lép hatályba.

      Съставено в Брюксел на седемнадесети май две хиляди и единадесета година.
      Hecho en Bruselas, el diecisiete de mayo de dos mil once.
      V Bruselu dne sedmnáctého května dva tisíce jedenáct.
      Udfærdiget i Bruxelles den syttende maj to tusind og elleve.
      Geschehen zu Brüssel am siebzehnten Mai zweitausendelf.
      Kahe tuhande üheteistkümnenda aasta maikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα εφτά Μαΐου δύο χιλιάδες έντεκα.
      Done at Brussels on the seventeenth day of May in the year two thousand and eleven.
      Fait à Bruxelles, le dix-sept mai deux mille onze.
      Fatto a Bruxelles, addì diciassette maggio duemilaundici.
      Briselē, divi tūkstoši vienpadsmitā gada septiņpadsmitajā maijā.
      Priimta du tūkstančiai vienuoliktų metų gegužės septynioliktą dieną Briuselyje.
      Kelt Brüsszelben, a kétezer-tizenegyedik év május tizenhetedik napján.
      Magħmul fi Brussell, fis-sbatax-il jum ta' Mejju tas-sena elfejn u ħdax.
      Gedaan te Brussel, de zeventiende mei tweeduizend elf.
      Sporządzono w Brukseli dnia siedemnastego maja roku dwa tysiące jedenastego.
      Feito em Bruxelas, em dezassete de Maio de dois mil e onze.
      Întocmit la Bruxelles la șaptesprezece mai două mii unsprezece.
      V Bruseli dňa sedemnásteho mája dvetisícjedenásť.
      V Bruslju, dne sedemnajstega maja leta dva tisoč enojst.
      Tehty Brysselissä seitsemäntenätoista päivänä toukokuuta vuonna kaksituhattayksitoista.
      Som skedde i Bryssel den sjuttonde maj tjugohundraelva.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā –
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжeство Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendommet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā –
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensteinin ruhtinaskunnan puolesta
         För Furstendömet Liechtenstein